stanford-oval/wikipedia huggingface dataset:
דרגון בול Z: החזק בעולם
עלילה

גוהאן ואולונג מחפשים אחר כדורי הדרגון בול באמצעות הרדאר של בורמה, ומגלים כי מישהו אחר אסף אותם. האיש שאסף את כדורי הדרגון בול מתברר כמדען מטורף בשם ד"ר קוצ'ין שמבקש מהדרקון שנרון להגשים את משאלת ליבו, להחיות את אדונו המת ד"ר ווירו ולשחרר אותו ואת מעבדתו מתוך הקרחון בו היו כלואים במשך שנים. בזמן שהשניים מתקרבים לאזור, הם מותקפים על ידי שלושה יצורים דמויי-אנוש מהונדסים גנטית שנוצרו על ידי קוצ'ין. פיקורו, שהתאמן בסמוך למקום ההתרחשות, מגיע למקום על מנת להציל אותם אך מוכרע על ידי השלושה.
כיוון שד"ר ווילו איבד את גופו והעביר את מוחו לגוף רובוטי, ד"ר קוצ'ין מבין כי עליו למצוא את הלוחם החזק בעולם על מנת להשתיל בו את מוחו של ווילו. לשם כך, חוטפים אנשיו המלאכותיים של קוצ'ין את בורמה על מנת לפתות את מאסטר רושי (קאמה סנין) - אותו חושבים השניים לחזק בעולם - להגיע אל המעבדה שלהם ולהציל אותה. במעבדה, פוגש רושי בשלושת האנשים המלאכותיים, מיסוקאטסון, קישים ואביפרויה, מנסה להלחם בהם ומובס מהר מאוד. בורמה המפוחדת והנזעמת צורחת על ד"ר קוצ'ין שבקרוב יגיע סון גוקו להציל אותה מידיו ומידי אנשיו והוא הרבה יותר חזק מרושי. בינתיים, מגיעים גוקו וחבריו למעבדה של קוצ'ין. גוקו מביס את שלושת הלוחמים המלאכותיים עם טכניקת ה"קאיו-קן", ולאחר מכן נאלץ להתעמת עם פיקורו שמוחו נמצא תחת שליטתו של קוצ'ין. גוהאן מנסה למנוע מחברו שטוף-המוח לתקוף את אביו אך נכשל והדבר גורם לכוחו הנסתר להתפרץ בזעם. התפרצות הכוח הזו גורמת לפיקורו להשתחרר משטיפת המוח, אך גם מעוררת לראשונה את תשומת ליבו של ד"ר ווילו שמחליט להצטרף לקרב עם גופו הרובוטי הענק ותוך כדי התעוררותו הורס כמעט לגמרי את המעבדה וגורם לד"ר קוצ'ין ליפול מגובה רב אל מותו.
גוקו וחבריו נלחמים בווילו רב-העוצמה אך אינם יכולים לו, ובמוצא אחרון משתמש גוקו בטכניקת ה"גנקי דמה" במסגרתה עליו לאסוף אנרגיה מהיצורים החיים על כדור הארץ על מנת ליצור ממנה כדור אנרגיה גדול ועוצמתי שיצליח לגבור על ווילו. ווילו מנסה לעצור אותו אך פיקורו ויתר הלוחמים מנסים להסיח את דעתו מספיק זמן על מנת שגוקו יחסל את ווילו לפני שווילו ישמיד את כדור הארץ, וגוקו אכן מצליח במשימתו ושם קץ לד"ר הרשע ולשאיפותיו.
דמויות ומדבבים

| דמות | מדבב ביפנית | מדבב בעברית | מדבב באנגלית (1998) | מדבב באנגלית (2006) |
| --- | --- | --- | --- | --- |
| סון גוקו | מאסאקו נוזאווה | אבי מאיר וענונו | פיטר קלמאיס | שון שמל |
| סון גוהאן | מאסאקו נוזאווה | תובל שפיר | ספרון הנדרסון | סטפני נדולני |
| פיקורו | טושיו פורוקאווה | צביקה שוורצברג | פול באנדי | כריסטופר ר. סאבאט |
| שנרון | קנג'י אוצומי | צביקה שוורצברג | דון בראון | כריסטופר ר. סאבאט |
| קרירין | מאיומי טאנאקה | שמחה ברבירו | טרי קלאסן | סאני סטרייט |
| צ'יצ'י | נאוקו וטאנאבה | אורלי טרי | ליסה אן בליי | סינתיה קראנז |
| אולונג | נאוקי טאטסוטה | חנן רוזן | אלק ווילוס | בראד ג'קסון |
| מאסטר רושי | קוהיי מיאוצ'י | דב רייזר | דון בראון | מייק מקפארלאנד |
| הצב של רושי | דייסוקה גורי | עפרון אטקין | סקוט מק'נייל | כריסטופר ר. סאבאט |
| בורמה | הירומי טסורו | יפעת זנדני צפריר | ללייניה לינדברג | טיפאני וולמר |
| ד"ר קוצ'ין | קווג'י יאדה | עמי מנדלמן | פול דובסון | טרוי בקר |
| ד"ר ווילו | קוג'י נקטה | גלעד קלטר | וורד פרי | רוברט ברוס אליוט |
| מיסוקאטסון | דייסוקה גורי | יורם יוספסברג | וורד פרי | רוברט מק'קולום |
| קישימה | יוקימאסה קישינו | גלעד קלטר | פול דובסון | כריס רג'ר |
| אביפוריה | קן יאמאגוצ'י | גיורא קנת/עמי מנדלמן (פעם בודדת) | דון בראון | מתיו טומפקינס |
| קריין | ג'וג'י יאנאמי | דב רייזר | דוק האריס | קייל הרברט |
הפקה

היות שהסרט הופק כמעט במלואו על ידי אולפני טואי, הוא איננו מבוסס על המאנגה "דרגון בול" שכתב אקירה טוריאמה. על כן הוא לא נחשב כחלק מהקאנון העלילתי של יקום דרגון בול ולכן קשה למקם את אירועי הסרט על ציר הזמן של הזיכיון. במגזין Daizenshuu 6 צוין כי בהתאם לעיצוב חליפת הלחימה של גוקו ניתן להסיק כי אירועי הסרט מתרחשים בפרק הזמן שלאחר סאגת הסאיאנים ולפני סאגת נאמק. הדבר עומד בסתירה לאירועי המאנגה, כיוון שבאותו הזמן פיקורו מת, גוקו מאושפז בבית החולים, וגוהאן וקרירין יוצאים לכוכב נאמק מיד לאחר תום הקרב כנגד הסאיאנים.
הגרסה האנגלית הראשונה של הסרט שיצאה לאור ב-1998 הופקה על ידי Pioneer Entertainment בשיתוף פעולה עם אולפני FUNimation מטקסס, ובו השתתף צוות המדבבים של אולפני Ocean שבאותו זמן שיתפו פעולה עם אולפני הדיבוב של חיים סבן. בדומה לגרסה האנגלית של האנימה, גם גרסה זו נחתכה וצונזרה פעמים רבות על מנת להתאימה לילדים. לאחר שפג תוקפו של הסכם הרישיון בין FUNimation לאולפני סבן, הפיקו אולפני FUNimation מחדש את הדיבוב אשר שוחרר ל-DVD ב-2006 במארז מיוחד שכלל את הסרטים "האזור המת" ו-"עץ העוצמה".
הפסקול עבור המקור היפני הולחן על ידי שונסוקה קיקוצ'י, שהלחין את המוזיקה גם עבור שאר האנימה. הפסקול של קיקוצ'י נשאר כמו שהוא גם בדיבוב העברי ובמידה חלקית גם בדיבוב האנגלי המצונזר מ-1998. המוזיקה של הדיבוב האנגלי של Funimation מ-2006 הולחנה על ידי ניית'ן א. ג'ונסון.
הערות שוליים

↑  בדיבוב המצונזר שהופק על ידי אולפני Pioneer בשיתוף עם Ocean Studios/FUNimation
↑  בדיבוב המחודש שהופק עצמאית על ידי FUNimation
↑  Movie Guide | Dragon Ball Z Movie 02, Kanzenshuu (באנגלית אמריקאית)
| דרגון בול מאת אקירה טוריאמה |
| --- | --- | --- |
| מאנגה | דרגון בול (1984–1995) • דרגון בול סופר (2015–2024) |  |
| אנימה/ סדרות טלוויזיה | דרגון בול (1986–1989) • דרגון בול Z ‏(1989–1996) (דרגון בול Kai ‏(2009–2011; 2014–2015)) • דרגון בול GT ‏(1996–1997) • דרגון בול סופר (2015–2018) |  |
| סדרות רשת | סופר דרגון בול גיבורים (2018–הווה) |  |
| ספיישלים לטלוויזיה | בארדוק אבא של גוקו (1990) • ההיסטוריה של טראנקס (1993) • מורשתו של גיבור (1997) • לופי X טוריקו X גוקו (2013) |  |
| סרטים ל-DVD | העולם של דרגון בול זי (2000) • התכנית להשמדת הסאיינים (חלק א', חלק ב') |  |
| סרטים קצרים | גוקו והחברים חוזרים (2008) • הפרק של בארדוק (2010) (1993) • התכנית להשמדת הסופר סאיינים (רימייק) (2010) |  |
| דרגון בול - סרטים | האגדה של שנרון (1986) • היפהפייה הנרדמת בטירת השטן (1987) • הרפתקה מיסטית (1988) • החזק מנצח (1996) |  |
| דרגון בול Z - סרטים | האזור המת (1989) • החזק בעולם (1990) • עץ העוצמה (1990) • הלורד סלאג (1991) • נקמתו של קולר (1991) • שובו של קולר (1992) • סופר אנדרואיד 13 (1992) • ברולי: הסופר סאייה האגדי (1993) • בוז'אק - שודד הגלקסיה (1993) • ברולי: השיבה (1994) • ביו-ברולי (1994) • מיזוג חדש נולד (1995) • אגרוף הדרקון של סון גוקו (1995) • קרב האלים (2013) • תחייתו של פ' (2015) |  |
| דרגון בול סופר - סרטים | ברולי (2018) • סופר הירו (2022) |  |
| דמויות | סון גוקו • פיקורו • סון גוהאן • מקיטה • פריז • סל • מאסטר רושי |  |
| משחקי וידאו | בודוקאי • בודוקאי טנקאיצ'י • זינוברס • זינוברס 2 • Dragon Ball FighterZ • קאקארוט |  |
| סרטי לייב אקשן | דרגון בול: אבולוציה (2009) |  |
ברי סיימון (מתמטיקאי)

| --- | --- |

 לידה:  16 באפריל 1946 (בן 78) ניו יורק, ארצות הברית 
 מדינה:  ארצות הברית 
 השכלה:  אוניברסיטת הרווארד  אוניברסיטת פרינסטון  בית ספר תיכון ג'יימס מדיסון 
 מעסיק:  המכון הטכנולוגי של קליפורניה, אוניברסיטת פרינסטון 
 פרסים והוקרה:  פרס אנרי פואנקרה (2012)  פרס סטיל למפעל חיים (2016)  עמית האגודה האמריקאית למתמטיקה (2013)  פרס דני היינמן לפיזיקה מתמטית (2018)  פרס בויאי (2015)  מלגת גוגנהיים (1988)  עמית החברה למתמטיקה תעשייתית ושימושית (2023)  דוקטור לשם כבוד מהטכניון - מכון טכנולוגי לישראל  עמית החברה הפיזיקלית האמריקאית  דוקטור לשם כבוד מאוניברסיטת מינכן 
 
ברי מרטין סיימון (באנגלית: Barry Simon; נולד ב-16 באפריל 1946) הוא פיזיקאי מתמטי אמריקאי ששימש פרופסור למתמטיקה ופיזיקה תאורטית בפרינסטון, וקלטק. ידוע בתרומותיו לתיאוריה הספקטרלית של אופרטורי שרדינגר במכניקה קוונטית. חיבר למעל מ-400 מאמרים במתמטיקה ופיזיקה. עבודתו התפרסה על תחומים רחבים של פיזיקה מתמטית: תורת השדות הקוונטיים, מכניקה סטטיסטית, תנועה בראונית, תורת המטריצות האקראיות, מכניקת קוונטים לא-יחסותית, מערכות מרובות חלקיקים, מכניקה קוונטית לא-יחסותית בשדות חיצוניים, הגבול הקלאסי של מכניקה קוונטית, אופרטורי שרדינגר אקראיים, ופולינומים אורתוגונליים.
ראשית חייו

אמו הייתה מורה בבית ספר, ואביו רואה חשבון. מקור נמשפחה הוא מאודסה וגרודנה. סבו קיבל את השם סיימון באליס איילנד. למד בבית הספר התיכון ג'יימס מדיסון בברוקלין. חזר בתשובה בעקבות נישואיו והוא כיום יהודי שומר מצוות. מתגורר לחלופין בלוס-אנגלס ובירושלים.
קריירה

במהלך שנות התיכון למד קורסים באוניברסיטת קולומביה. בשנת 1962 זכה סיימון בתחרות של האגודה האמריקאית למתמטיקה. בגיל 16 התקבל להרווארד והוכתר לעמית פוטנם ב-1965 בגיל 19, סיים תואר ראשון ב-1966, והדוקטורט ב-1970 מאוניברסיטת פרינסטון, בהנחיית ארתור סטרונג וייטמן. עבודת הדוקטורט שלו עסקה במכניקת הקוונטים. לאחר הדוקטורט מונה פרופסור בפרינסטון, בשנות השמונים עבר מפרינסטון לקלטק, ממנה פרש בקיץ 2016. חבר הקורטוריון של הטכניון בחיפה.
כבודים ופרסים

1974: מרצה מוזמן בקונגרס הבינלאומי של מתמטיקאים בוונקובר
1981: נבחר לעמית של האגודה האמריקנית לפיזיקה
1990: נבחר כחבר באקדמיה האוסטרית למדעים
2005: נבחר לעמית באקדמיה האמריקאית לאמנויות ומדעים
2012: נבחר לעמית של האגודה האמריקאית למתמטיקה
2012: זכה בפרס אנרי פואנקרה
2015: זכה בפרס בוליאי של האקדמיה ההונגרית למדעים
2016: זכה בפרס סטיל על הישגי חיים
2018: פרס דני היינמן לפיזיקה מתמטית
2019: נבחר לאקדמיה הלאומית למדעים
פרסומים נבחרים

Simon, Barry (1973). "Resonances in n-Body Quantum Systems With Dilatation Analytic Potentials and the Foundations of Time-Dependent Perturbation Theory". The Annals of Mathematics. 97 (2): 247. doi:10.2307/1970847. (over 700 citations)
Guerra, F.; Rosen, L.; Simon, B. (1975). "The P(φ)2 Euclidean Quantum Field Theory as Classical Statistical Mechanics". The Annals of Mathematics. 101 (1): 111-259. doi:10.2307/1970988.
Lieb, Elliott H; Simon, Barry (1977). "The Thomas-Fermi theory of atoms, molecules and solids". Advances in Mathematics. 23 (1): 22–116. doi:10.1016/0001-8708(77)90108-6. (over 700 citations)
Fröhlich, J.; Simon, B.; Spencer, T. (1976). "Infrared bounds, phase transitions and continuous symmetry breaking". Communications in Mathematical Physics. 50 (1): 79–95. doi:10.1007/BF01608557. ISSN 0010-3616.
Perry, P.; Sigal, I. M.; Simon, B. (1981). "Spectral Analysis of N-Body Schrodinger Operators". The Annals of Mathematics. 114 (3): 519-567. doi:10.2307/1971301.
Simon, Barry (1982). "Schrödinger semigroups". Bulletin of the American Mathematical Society. 7 (3): 447–526. doi:10.1090/S0273-0979-1982-15041-8. ISSN 0273-0979. (over 1500 citations)
(with M. Aizenman) Brownian motion and Harnack's inequality for Schrödinger operators, Commun. Pure Appl. Math. 35 (1982), 209–273 (over 600 citations)
Simon, Barry (1983-12-12). "Holonomy, the Quantum Adiabatic Theorem, and Berry's Phase". Physical Review Letters. 51 (24): 2167–2170. doi:10.1103/PhysRevLett.51.2167. ISSN 0031-9007. (over 2050 citations)
Avron, J. E.; Seiler, R.; Simon, B. (1983-07-04). "Homotopy and Quantization in Condensed Matter Physics". Physical Review Letters. 51 (1): 51–53. doi:10.1103/PhysRevLett.51.51. ISSN 0031-9007. (over 600 citations)
Simon, Barry (1984). "Semiclassical Analysis of Low Lying Eigenvalues, II. Tunneling". The Annals of Mathematics. 120 (1): 89-118. doi:10.2307/2007072.
Simon, Barry; Wolff, Tom (1986). "Singular continuous spectrum under rank one perturbations and localization for random hamiltonians". Communications on Pure and Applied Mathematics. 39 (1): 75–90. doi:10.1002/cpa.3160390105. ISSN 0010-3640.
Simon, Barry (1995). "Operators with Singular Continuous Spectrum: I. General Operators". The Annals of Mathematics. 141 (1): 131-145. doi:10.2307/2118629.
פרסומים נבחרים > ספרים

Quantum mechanics for hamiltonians defined as quadratic forms. Princeton University Press, Princeton NJ 1971, ISBN 0-691-08090-9.
with Michael C. Reed: Methods of Modern Mathematical Physics. 4 vols. Academic Press, New York, NY etc. 1972–1978;
vol. 1: Functional Analysis. 1972, ISBN 0-12-585001-8;
vol. 2: Fourier Analysis, Self-Adjointness. 1975, ISBN 0-12-585002-6;
vol. 3: Scattering Theory. Academic Press, 1979, ISBN 0-12-585003-4;
vol. 4: Analysis of Operators. Academic Press, 1978, ISBN 0-12-585004-2.
The Euclidean (Quantum) Field Theory. Princeton University Press, Princeton NJ 1974, ISBN 0-691-08144-1.
as editor with Elliott H. Lieb and Arthur S. Wightman: Studies in mathematical physics. Essays in Honor of Valentine Bargmann. Princeton University Press, Princeton NJ 1976, ISBN 0-691-08180-8, contributions by Barry Simon:
pp. 305–326: On the number of bound states of two body Schrödinger operators – a review. online PDF; 377 kB.
pp. 327–349: Quantum dynamics: from automorphism to hamiltonian. online PDF; 573 kB.
Functional integration and quantum physics (= Pure and Applied Mathematics. 86). Academic Press, New York NY etc. 1979, ISBN 0-12-644250-9 (2nd edition: American Mathematical Society, Providence RI 2005, ISBN 0-8218-3582-3).
Trace Ideals and their applications (= London Mathematical Society. Lecture Note Series. 35). Cambridge University Press, Cambridge etc. 1979, ISBN 0-521-22286-9 (2nd edition: (= Mathematical Surveys and Monographs. 120). American Mathematical Society, Providence RI 2005, ISBN 0-8218-3581-5).
with Hans L. Cycon, Richard G. Froese, and Werner Kirsch: Schrödinger Operators. Springer, Berlin etc. 1987, ISBN 3-540-16758-7 (corrected and extended 2nd printing: Springer 2008, ISBN 978-3-540-16758-7).
The Statistical mechanics of lattice gases. vol. 1. Princeton University Press, Princeton NJ 1993, ISBN 0-691-08779-2.
Orthogonal polynomials on the unit circle (= American Mathematical Society Colloquium Publications. 54, 1–2). 2 vols. American Mathematical Society, Providence RI 2005;
vol. 1: Classical theory. 2005, ISBN 0-8218-3446-0;
vol. 2: Spectral theory. 2005, ISBN 0-8218-3675-7.
Convexity. An analytic viewpoint (= Cambridge Tracts in Mathematics. 187). Cambridge University Press, Cambridge etc. 2011, ISBN 1-107-00731-3.
Szegő´s theorem and its descendants. Spectral theory for perturbations of orthogonal polynomials. Princeton University Press, Princeton NJ 2011, ISBN 978-0-691-14704-8.
A Comprehensive Course in Analysis. 4 vols. with vol. 2 published in 2 parts, American Mathematical Society, Providence RI 2015, ISBN 978-1-4704-1098-8.
vol. 1: Real Analysis.
vol. 2A: Basic Complex Analysis.
vol. 2B: Advanced Complex Analysis.
vol. 3: Harmonic Analysis.
vol. 4: Operator Theory.
Loewner's theorem on monotone matrix functions Springer, 2019, ISBN 978-3-030-2242
הערות שוליים

1 2  "Barry Simon, Mathematical Physicist". Heritage Project (באנגלית). 7 ביולי 2022. נבדק ב-8 בנובמבר 2023. {{cite web}}:  (עזרה)
↑  Vogel, Mike (10 ביוני 2015). "What is it about Brooklyn's James Madison High?". am New York. The school has selected honorees for its 2016 Wall of Distinction, former Madison alumni association president Richard Kossoff told me. They include food critic Arthur Schwartz, renowned physicist and mathematician Barry Simon, screenwriter Roger Schulman, who co-wrote "Shrek," and the late David "Sonny" Werblin, the NY Jets owner who brought Joe Namath to the team. {{cite news}}:  (עזרה)
↑  Terte, Robert H. "One Student Plus one Challenge Equals One Perfect Math Score". The New York Times. p. 39.
1 2 3 4  Gesztesy, Fritz; Harrell, Evans M.; Deift, Percy A.; Rosen, Lon; Fröhlich, Jürg; Reed, Mike (1 באוגוסט 2016). "From Mathematical Physics to Analysis: A Walk in Barry Simon's Mathematical Garden". 63 (7): 740–752. doi:10.1090/noti1403. {{cite journal}}:  (עזרה); Cite journal requires |journal= (עזרה)
↑  Clavin, Whitney (10 באוגוסט 2016). "Lifetime of Numbers: Q&A with Barry Simon". Caltech News. California Institute of Technology. {{cite web}}:  (עזרה)
↑  Board of Governors - Technion - Israel Institute of Technology, Technion - Israel Institute of Technology - (באנגלית אמריקאית)
↑  "Approximation of Feynman integrals and Markov fields by spin systems by Barry Simon". Proceedings of the International Congress of Mathematicians (Vancouver, BC, 1974). Vol. 2. Montreal: Canad. Math. Congress. 1975. pp. 399–402. MR 0441161.
↑  "APS Fellow Archive". American Physical Society. (Search on year 1981 & institution Princeton University.)
↑  "Prof. BARRY SIMON". Austrian Academy of Sciences.
↑  "Barry Martin Simon Membership". American Academy of Arts and Sciences.
↑  Bolyai Prize goes to Barry Simon (אורכב 22.12.2015 בארכיון Wayback Machine) Communication by Hungarian Academy of Sciences (mta.hu). Retrieved 12 April 2015
↑  "Dannie Heineman Prize for Mathematical Physics". American Physical Society. נבדק ב-7 בספטמבר 2018. {{cite web}}:  (עזרה)
↑  Galvin, Molly (30 באפריל 2019). "National Academy of Sciences Elects Members and Foreign Associates; Historic Number of Women Elected to Its Membership". News from the National Academy of Sciences. National Academy of Sciences. {{cite web}}:  (עזרה)
| --- | --- |
בקרת זהויות :  NLI: 987007580690305171  BIBSYS: 90095706  BnF: cb12280004t (data)  CANTIC: a11268578  CiNii: DA00057380  dblp: 92/6763  GND: 134200195  ISNI: 0000 0001 1062 2784  LCCN: n79082366  LNB: 000055828  MGP: 11905  NKC: jx20051006007  NTA: 068635672  RERO: 02-A003832960  SELIBR: 396911  SUDOC: 031619819  Trove: 975693  VIAF: 51750722   WorldCat (עם VIAF): 51750722
אקס-סיד 4000

| --- | --- |

אקס-סיד 4000 כפי שתוכנן על ידי תאגיד טאיסיי
 מידע כללי
 סוג:  מגה-מבנה
 מיקום:  טוקיו
 מדינה:  יפן יפן
 בעלים:  תאגיד טאיסיי 
 הקמה ובנייה
 עלות:  900 מיליארד - 1.7 טריליון דולר לערך
 אדריכל:  תאגיד טאיסיי 
 מידות
 גובה:  4,000 מטר
 קומות:  800
 
אקס-סיד 4000 הוא מגה-מבנה שתוכנן ביפן והיה בזמנו המבנה הגבוה ביותר שתוכנן אי פעם בצורה מפורטת. לו תוכנית הבנייה הייתה יוצאת אל הפועל הוא היה מתנשא לגובה 4,000 מטר כולל 800 קומות ובסיסו היה משתרע לאורך של 6,000 מטר. המבנה תוכנן להיבנות בטוקיו שביפן.
הבניין עוצב על ידי תאגיד הבנייה טאיסיי בשנת 1995, בתור בניין בצורת הר באווירה עתידנית עם דגש של שילוב טכנולוגיה מודרנית יחד עם הטבע. הוא תוכנן לאכלס בין 500,000 ל-1,000,000 נפשות, להתבסס על אנרגיה סולארית ולהגיב למזג האוויר מבחוץ כדי לשמור על אותה כמות אור, טמפרטורה ולחץ אוויר בפנים. בגלל גודלו העצום, המקום היחיד הסביר שבו ניתן יהיה לבנות את הבניין הוא בים. אם היה נבנה במציאות, הוא היה גבוה יותר מהר פוג'י, ההר הגבוה ביותר ביפן, שגובהו הוא כ-3,776 מטר.
הר תוצרת-האדם הראשון בעולם עשוי לעלות מאות מיליארדי דולרים, סכום השווה לתקציב השנתי הכולל של מספר מדינות בעולם.
האקס סיד 4000 בהשוואה לבורג' ח'ליפה, המבנה הגבוה ביותר בעולם
ראו גם

סקיי סיטי 1000
דובאי סיטי טאוור
לוזית

| --- | --- |
הכניסה למושב לוזית
מדינה: ישראל ישראל
מחוז: ירושלים
מועצה אזורית: מטה יהודה
גובה ממוצע: ‎189 מטר
תאריך ייסוד: 1955
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 870 תושבים
    - שינוי בגודל האוכלוסייה: ‎-0.1% בשנה
 מפת מיקום  מפה דינמית   (למפת השפלה מוגדלת) לוזית(למפת השפלה רגילה) לוזית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום לוזית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום לוזית31°41′11″N 34°53′12″E﻿ / ﻿31.6863863375325°N 34.8866650863877°E﻿ / 31.6863863375325; 34.8866650863877  heמפת היישובים של מועצה אזורית מטה יהודה (in English: Mateh Yehuda Regional Council) באדום - לוזית בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

לוזית הוא מושב בשפלת יהודה, השוכן ממערב לפארק בריטניה ולעמק האלה, בין הערים בית שמש וקריית גת. המושב משתייך למועצה האזורית מטה יהודה.
כקילומטר מצפון למושב נמצאת חרבת עטרבה, בה מערכת מסתור מימי מרד בר כוכבא.
היסטוריה

היישוב הוקם בשנת 1955 על ידי עולים מצפון אפריקה, ונקרא תחילה בשם "דיר דובן ב'" מכיוון שבמקום שכן קודם כפר ערבי בשם דיר דבאן. בהמשך הצטרפו למייסדי המושב עולים מאלג'יר.
היישוב נקרא בשמו הנוכחי על שם מטעי עץ השקד (לוּז) הגדלים באזור, אשר מאפיינים את אזור עמק האלה, ואשר שימשו בתקופות מסוימות כמקור פרנסה לתושבי היישוב. בתנ"ך נזכר השם לוּזָה כשם יישוב בבנימין.
כיום מתפרנסים תושבי המושב מחקלאות וממקצועות חופשיים. החל משנת 2010 קמה במושב הרחבה קהילתית אשר במסגרתה נקלטו עשרות משפחות, רובן עוסקות במקצועות חופשיים.
שירותי דת במושב

במושב שני בתי כנסת ומקווה טהרה, מאז 2022 רב המושב הוא הרב יוסף אבנעים.
ראו גם

מערות לוזית – מערות פעמון שנחשפו בקרבת המושב
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ספר בראשית, פרק ל"ה, פסוק ו', ספר יהושע, פרק ט"ז, פסוק ב', ספר יהושע, פרק י"ח, פסוק י"ג.
| --- | --- |
בקרת זהויות :  NLI: 987007520389105171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
עצי השקד ביישוב העניקו לו את שמו.
ג'ילי ויז'ן סטארברסט קונספט

| --- | --- |

 מאפיינים כלליים
 יצרן:  ג'ילי
 שנות ייצור:  2021
 יחידות שיוצרו:  1
 סיווג:  מכונית קונספט
 מרכב:  קופה בעלת ארבע דלתות
 מפרט טכני
 מנוע:  מנוע חשמלי 
 
ג'ילי ויז'ן סטארברסט קונספט (באנגלית: Geely Vision Starburst Concept) היא מכונית קונספט חשמלית במרכב קופה, שהוצגה על ידי ג'ילי ביוני 2021.
עיצוב

בהצגת הקונספט חשפה ג'ילי לעולם את שפת העיצוב הבאה שלה, הכולל עיצוב מנהלי מפואר וספורטיבי לדגמים הבאים שלה, פרסום ג'ילי בעולם כמותג יוקרתי שכדאי לקנות את רכביו. העיצוב החיצוני בסגנון קופה עם ארבע דלתות, הפגוש הקדמי דומה מאוד לקאדילק לירק. בפנים המכונית הקונספט מציגה עיצוב וטכנולוגיות חדשות ועתידיות שלא היו ברכבים אחרים בעולם עד כה.
הערות שוליים

↑  Geely Vision Starburst Concept Debuts With Illuminated Wheel Arches, באתר מוטור 1, ‏11 ביוני 2021
↑  גילי חושפת את שפת העיצוב החדשה של בקונספט מרהיב, באתר קארטיוב, ‏14 ביוני 2021
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
דוידי פרל

דוִידִי פרל (נולד ב-1967) הוא פוליטיקאי ישראלי, ראש המועצה האזורית גוש עציון בשנים 2012–2016.
ביוגרפיה

דוידי נולד לרב גדעון פרל, לימים רב היישוב אלון שבות, שהיה בגרעין המשפחות הראשוני שעלה לאלון-שבות בשנת 1971 ומאז הוא מתגורר ביישוב.
דוידי בוגר תואר ראשון בכלכלה וחשבונאות ותואר שני במנהל עסקים מטעם בית הספר הגבוה לטכנולוגיה – מכון לב בירושלים. בשנת 1998 שימש למשך שנה כעוזרו האישי של ח"כ חנן פורת. בהמשך מילא שורה של תפקידים ניהוליים בהם: סמנכ"ל מוסדות ישיבת "מקור חיים" בכפר עציון, מנכ"ל ישיבת ההסדר בתקוע, סמזכ"ל וגזבר של תנועת "בני עקיבא העולמית" וכמנכ"ל ישיבת "נתיב מאיר". במקביל כיהן בהתנדבות במספר מוסדות וגופים בגוש עציון. בשנת 1998 נבחר לכהן כיו"ר ועד היישוב אלון-שבות, וכחבר במליאת המועצה האזורית, תפקידים אותם מילא במשך כחמש שנים.
בין השנים 2004 ל-2007 יצאו דוידי ומשפחתו לשליחות במלבורן, אוסטרליה מטעם הסוכנות היהודית ובני עקיבא.
בראשית שנת 2012 נבחר לראש המועצה האזורית גוש עציון והחזיק גם בתיקי החינוך והרווחה במועצה. נוסף על תפקידו שימש גם כיו"ר הדירקטוריון של החברה לפיתוח גוש עציון (בע"מ) וכיו"ר מתנ"ס גוש עציון. פרל כיהן כחבר הנהלת מועצת יש"ע וחבר מרכז ליכוד ומתוקף תפקידו כראש רשות שימש כחבר במרכז המועצות האזוריות.
ב-14 בספטמבר 2016 פורסם בחדשות 10 שצעירה התלוננה נגדו בפני פורום תקנה על תקיפה מינית. לאחר איומים של עורך דינה של הצעירה כי יפרסם את תלונתה שילם לה פרל בהסכם פשרה מאות אלפי ש"ח, והתחייב שלא להתמודד לראשות המועצה בבחירות הבאות. פרל הכחיש את ההאשמות ואמר ששילם על מנת למנוע פרסום השמצות. ב-28 באוקטובר 2016 הודיע פרל על החלטתו לפרוש מתפקידו כראש המועצה לאחר אישור התקציב, החלטה שהוציא לפועל ב-19 בדצמבר.[דרוש מקור]
הערות שוליים

↑  רועי שרון חשף כי מדובר בעורך הדין גלעד קורינאלדי, ראו:
אלכסנדר כץ, קללות? איומים? רועי שרון לא מוכן לוותר על סיקור השטחים, באתר אייס, 24 בנובמבר 2016
↑  רועי שרון, חשיפה: ראש מועצת גוש עציון, ההטרדה המינית ודמי השתיקה, באתר nana10‏, 14 בספטמבר 2016
↑  משה מאירסדורף, ‏בלעדי לכיפה: התייחסות ראשונה של דוידי פרל להאשמות נגדו,  באתר כיפה, 16 בספטמבר 2016
אריה יואל, ‏דוידי פרל מכחיש רשמית: "לא תקפתי מעולם שום אשה", באתר "סרוגים", 20 בספטמבר 2016
↑  אלישע בן קימון, על רקע טענות שהטריד מינית: ראש מועצת גוש עציון התפטר, באתר ynet, 28 באוקטובר 2016
הוגו איבארה

הוגו בנחמין איבארה (בספרדית: Hugo Benjamín Ibarra; נולד ב-1 באפריל 1974) הוא כדורגלן עבר ארגנטינאי ששיחק בעמדת המגן ימני, וכיום מאמן כדורגל.
איבארה מזוהה יותר מכל עם קבוצת בוקה ג'וניורס, במדיה שיחק בשלוש קדנציות שונות, במהלכן זכה עימה ב-15 תארים.